als_Latn dik_Latn sag_Latn
Kryefjala e fundjavës së kaluar ishin ngjarjet në Francë ku humbën jetën 17 persona. Vendi ishte në zi ndërsa liderët botërorë u mblodhën në një marshim homazh ku mendohet të kenë qenë 3.7 milion persona.
Ndërkohë në Nigeri, u zhvillua një tjetër masakër ku mbetën të vrarë më shumë se 2000 persona pas një sulmi nga grupi terrorist famëkeq Boko Haram. Ngjarja ka ndodhur në qytetin Baga të shtetit ver-lindor të Bornos. Amnesty International e ka përshkruar këtë si masakrën më të përgjakshme ndërkohë që personat në vendngjarje kanë hequr dorë nga numërimi i viktimave pasi çdo ditë gjenden trupa të rinj nëpër rrugë dhe është bërë i pamundur numërimi.
Raportimi nga Nigeria është tmerrësisht i vështirë: Kjo sepse gazetarët janë targetuar nga Boko Haram dhe njerëzit në terren janë të izoluar dhe nuk arrijnë të lidhen me internetin apo mjetet e tjera të komunikimt.
Por me gjithë vështirësitë e mundshme, lajmi erdhi dhe ndërkohë që fokusi ishte ende në ngjarjet në Paris, dikush pyeti se pse masakra në Nigeri gati u injorua.
“Unë jam Charlie, por jam dhe Baga gjithashtu,” shkruan Simon Allison për Daily Maverick. “Mund të jetë shekulli i 21-të, por ende humbjet e jetëve të afrikanëve nuk përbëjnë lajm dhe si rrjedhojë, konsiderohen më pak të vyera se ato të perëndimorëve.”
Allison i pranon vështirësitë e raportimit: “Gazetari më i afërt ishte qindra kilometra larg”- por ai flet edhe për simbolikën e sulmit. “Boko Haram praktikisht e kontrollon në tërësi shtetin e Bornos. Ata nuk janë thjesht terroristë: Ata po shndërrohen në një shtet de facto,” shkruan ai.
Por Allison gjithsesi nuk fajëson vetëm mediat perëndimore. Ai shprehet se as liderët afrikanë nuk janë prononcuar për këtë ngjarje dhe as nuk është bërë ndonjë thirrje për marshim apo homazhe. Sipas tij edhe vetë afrikanët i neglizhojnë tragjeditë afrikane duke u dhënë më shumë prioritet atyre perëndimore.
Burimi: The Guardian
als_Latn als_Latn als_Latn als_Latn als_Latn als_Latn als_Latn eng_Latn